**AGENT RAZILAŞMASI № \_\_\_\_\_\_**

Bakı şəh. «\_\_\_»\_\_\_\_\_\_\_\_\_\_\_\_\_\_20 \_\_\_

Gələcəkdə «TUROPERATOR» adlanacaq «Safe Way Travel» şirkəti, Nizamnaməyə əsasən fəaliyyət göstərən direktor cənab N.A Məmmədli şəxsində bir tərəfdən və gələcəkdə «TURAGENT» adlanacaq \_\_\_\_\_\_\_\_\_\_\_\_\_\_\_\_\_\_\_\_\_\_, Nizamnaməyə əsasən fəaliyyət göstərən \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ şəxsində digər tərəfdən, agent razılaşmasını imzaladılar:

**1. RAZILAŞMANIN PREDMETİ**

* 1. Hazırki razılaşma Turagentin turistlərinin Turoperatorun marşrutu üzrə göndərilməsi məsələsi ilə bağlı əməkdaşlıqda Turoperator və Turagent arasında münasibətlərin qaydasını tənzimləyir.
  2. Turoperator öz adından və agent razılaşması şərtləri ilə Turagentə Turoperatorun turpaketlərinin üçüncü şəxslərə satılması hüququ verir. «Turoperatorun turpaketi» adı altında Turoperatorun göstərdiyi turist xidmətləri kompleksi başa düşülür, yəni turların qabaqcadan ayrılması; avia, dəmiryol və yaxud avtobus daşımalarının təmin edilməsi; sənədlərin hazırlanması. Turoperatorun turpaketlərinin təsviri, onların qiyməti hazırki Razılaşmanın ayrılmaz hissəsi olan «Turoperatorun turpaketləri» Əlavələrində göstərilmişdir. «Turun qabaqcadan ayrılması» altında digər firmalarin (Qəbul edən firmalar) turistlərə göstərdiyi mehmanxana və əlavə (giriş və çıxış zamanı transferlər, ekskursiya xidməti) turist xidmətlərinin qabaqcadan ayrılmasıdır. «Avia, dəmiryol və ya avtobus daşımalarının təmin edilməsi» altında təyyarə, avtobus, dəmiryol vaqonunda biletlərin (yerlərin) qabaqcadan ayrılmasıdır.
  3. Turagent Turoperatorun adından müstəsna olaraq, yalnız bu razılaşma çərçivəsində çıxış edə bilər.
  4. Turagent müstəqil statuslu şəxsdir və bu Razılaşma üzrə fəaliyyətə uyğun gündəlik fəaliyyətinin həyata keçirilməsində heç bir məhdudiyyətə məruz deyildir. Turagentin bu Razılaşma üzrə fəaliyyəti Turoperator tərəfindən maliyyələşdirilmir, başqa sözlə: Turagentin bu Razılaşma üzrə çəkdiyi bütün xərclər (sahənin icarəsi, heyətin əmək haqqının ödənilməsi, istənilən rabitə xidmətindən istifadə və s.) Turoperator tərəfindən ödənilmir.

**2. TƏRƏFLƏRİN ÖHDƏLİKLƏRİ**

2.1. **Turoperatorun öhdəlikləri:**

* + 1. Qabaqcadan ayrılan turların təsvirini Turagentə təqdim edir. Turagentin sorğusuna əsasən turlar üzrə əlavə məlumatları dəqiqləşdirir.
    2. Turagenti bütün lazımi reklam-informasiya materialları, blanklar, formulyarlarla təmin edir. Daim Turagenti turist səfərlərinin şərtləri, qrafiki və proqramları, həmçinin onlarda dəyişikliklər barədə məlumatlandırır.
    3. Turagentin turistləri üçün getdikləri dövlətə giriş , lazım gəldikdə isə tranzit vizalarını hazırlayır,
    4. Zərurət yarandıqda və Turagentlə razılaşmaya əsasən turoperator turpaketi dəyişdirir, yaxud turist səfəri üçün turistlərin minimal sayı yığılmadıqda, Turagentə ödənilmiş məbləği tam qaytarmalıdır. Turoperator səfərin başlamasına 7 gün qalmış Turagenti bu barədə xəbərdar etməlidir.
    5. Turagent turpaket haqqını vaxtında ödəmədikdə və ya sənədləri vaxtında çatdırmadıqda, Turoperator qabaqcadan ayırmanı ləğv edə bilər.
    6. Müstəsna hallarda Turoperator turların proqramlarına dəyişikliklər etmək hüququnu özündə saxlayır və təklif edilən xidmətlərin keyfiyyət və kəmiyyətini dəyişmir. Turoperator bütün dəyişikliklər barəsində Turagenti səfərdən əvvəl xəbərdar etməlidir.

2.2. **Turagentin öhdəlikləri:**

* + 1. Turoperatoru turpaketlər haqqında məlumatı üçüncü şəxslərə vaxtında, dəqiq və tam təqdim etmək.
    2. Turoperatorun turpaketlərinin ödənilməsi üçün vəsaiti üçüncü şəxslərdən qəbul etmək.
    3. Turoperatorun turpaketinin(lərinin) üçüncü şəxsə satılması faktı üzrə, çıxış vaxtından 3 gündən gec olmayaraq dərhal faksimil rabitə ilə turistlərin adlarını, soyadlarını və ata adlarını, onların pasport məlumatları və yaşlarını, qabaqcadan ayrılmış turu qeyd etməklə, Turoperatoru xəbərdar etməli,
    4. Lazımi turist sənədlərinin vaxtında çatdırılmasını və düzgün hazırlanmasını təmin etmək.
    5. Turistlərin vaxtında turpaketdə göstərilən yerə çatdırılmasını təmin etmək.
    6. Müştərilərin turpaketlər barəsində təkliflərini və qeydlərini qəbul etmək və operativ olaraq turoperatora çatdırmaq. Müştərinin və ya Turagentin təqdim edilən turməhsula qarşı iradı turoperatora səfər başa çatdıqdan və yaxud çatandan sonra 10 gün ərzində təqdim edilməlidir.
    7. Turoperatorun tur proqramına etdiyi bütün dəyişikliklər haqqında məlumatı vaxtında müştərilərin diqqətinə çatdırmalıdır.

**3. HESABLAŞMA QAYDASI**

* 1. Turagentin üçüncü şəxslərdən Turoperatorun turpaketlərinin satışına görə aldığı bütün pul vəsaitləri Turoperatora turpaketlərin ödənişidir və onun mülkiyyətidir. Bu pul vəsaitləri nə təsərrüfat fəaliyyətinə görə, nə də mülkiyyət hüququna görə Turagentə məxsus deyil.
  2. Turoperatorun Turagentə ödədiyi aylıq mükafatın məbləği belə hesablanır: Turagentin satdığı Turoperatorun hər bir turpaketinə görə - gəlirin 5 % - 10% arasındadır.
  3. Turagent Turoperatorun turpaketlərinə görə aldığı pul vəsaitini, öz faizini tutmaqla, dərhal ödəniş tapşırıqları üzrə Turoperatorun hesablaşma hesabına köçürür. Ödəniş valyutası – Azərbaycan manatı.

Ödəniş - turistlərin Azərbaycandan çıxış günündən sonra 10 gün ərzində aparılır.

**4. MƏSULİYYƏT VƏ CƏRİMƏ SANKSİYALARI**

* 1. Turagentin agent mükafatı almaq huququ aşağıdakı hallarda olmur: fors-major halları (ali dövlət orqanlarının qərarları, imiqrasiya siyasətinin dəyişməsi, təbii fəlakətlər) səbəbindən haqqı ödənilmiş turpaketlərin Turoperator tərəfindən ləğv edilməsi, yaxud səfirlik viza vermədikdə.
  2. Turoperator təyyarənin yola düşməsinin gecikməsinə görə məsuliyyət daşımır. Səfərə gecikməsi, nəqliyyat vasitələrinin gecikməsi, yükün və qiymətli əşyaların nəqliyyat vasitələrində və s. itməsinə görə iradlar Turoperatora aid deyil.
  3. Alınmış turpaketlər Turoperatora qeyd edilən müddətdə qaytarılanda, Turoperator Turagentə aşağıdakı faizləri tutaraq, məbləği qaytarır:
* 14 gündən 7 günə qədər – xidmətlər paketinin ümumi dəyərinin 10% həcmində;
* 6 gündən 4 günə qədər - xidmətlər paketinin ümumi dəyərinin 25% həcmində;
* 3 gündən az - xidmətlər paketinin ümumi dəyərinin 50% həcmində;
  1. Turoperatorun qabaqcadan ayırması üzrə nəqliyyatçının turistlərə satdığı biletlərin qiyməti satış və qaytarma qaydalarına uyğun ödənilir. Çarter reyslərinə və yer blokuna görə biletlər təhvil verilmir və onların qiyməti geri qaytarılmır.

**5. RAZILAŞMANIN QÜVVƏDƏ OLMA MÜDDƏTİ**

* 1. Razılaşma imzalandığı andan qüvvəyə minir və \_\_\_\_\_\_\_\_-ci ilə qədər qüvvədədir.
  2. Bu Razılaşmanın müddəti bitdikdə, Tərəflər onun ləğv edilməsi haqqında yazılı razılıq bildirmədikdə, Razılaşma avtomatik olaraq 1 il müddətinə uzadılır.
  3. Razılaşma tərəflərdən birinin təşəbbüsü ilə ləğv edilə bilər, lakin bu barədə bəyanat 3 ay əvvəl verilməli və tərəflər Razılaşma başa çatanadək hesablaşmaları başa çatdırmalıdırlar.
  4. Turagent Razılaşmanın şərtlərini qəsdən pozduqda və yaxud turagentlə razılaşdırdığı satış həcmini yerinə yetirmədikdə, Turoperator müqaviləni vaxtından əvvəl ləğv edə bilər.

**6. ARBİTRAJ**

* 1. Tərəflər bütün mübahisələri danışıq yolu ilə həll etməyə çalışacaqlar.
  2. Razılıq əldə edilmədikdə mübahisələr cavabdehin yerləşdiyi ərazi üzrə arbitraja verilir.

**TƏRƏFLƏRİN HÜQUQİ ÜNVANLARI VƏ REKVİZİTLƏRİ**

**TUROPERATOR:**

«Safe Way Travel» şirkəti

C.Cabbarlı küç. 33 Tel/Faks (012) 594 – 95-18

Müdir

Məmmədli Nihad

TURAGENT:

\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_

Müdir

\_\_\_\_\_\_\_\_\_\_\_\_\_\_\_\_\_\_\_\_\_